Aukštagiris
Aukštagiris – Vilniaus miesto dalis kairiajame Neries krante, tarp Nemenčinės plento ( 102  Vilnius–Švenčionys–Zarasai ) ir Kairėnų gatvės. Vakaruose pereina į Valakampius ir Turniškes, pietuose ribojasi su Saulėtekiu. Yra paštas, klinika, parduotuvė „Maxima“, turgelis. Šiaurinėje mikrorajono dalyje statomi gyvenamieji butai. Rajoną supa Valakampių ir Aukštagirio miškai. Pagrindinės gatvės: Nugalėtojų, Lauksargio, Aukštagirių, Pasakų. Aukštagirį aptarnauja 17, 39 (prie Nemenčinės pl.), 18 ir 38 (prie Kairėnų g.) autobusai.